laion/Wikipedia-Exotic huggingface dataset:
אנטוניו סנט'אליה

אנטוניו סנט'אליה (באיטלקית: Antonio Sant'Elia;‏ 30 באפריל 1888 – 10 באוקטובר 1916) היה אדריכל איטלקי. סנט'אליה השתייך לזרם הפוטוריזם באמנות ונחשב לאדריכל הבולט ביותר בזרם זה (במקביל למספר אמנים שעסקו בעיקר בציור ופיסול). אנטוניו סנט'אליה נולד בקומו, לומברדיה. כבנאי במקצועו, התפתח לבד כמעצב ואדריכל ופעל בעיר מילאנו. ב-1912 הצטרף לתנועת הפוטוריזם ועד שנת 1914, תכנן מספר רב של בניינים רעיוניים כחלק מרעיון "העיר החדשה" (Città Nuova) שאותה ראה כאידיאל העירוני החדש של הדור. סנט'אליה הושפע רבות מערי התעשייה האמריקאיות של תחילת המאה ה-20 ובעיקר מהשפה החזותית החדשה שנוצרה בתחום התעשייה והמכונות תוך הערצת המושג שנקרא "האסתטיקה של המכונה" שאומץ על ידי התנועה. עוד הוא הושפע מהאדריכלים האוסטרים אוטו ואגנר ואדולף לוס להם הייתה השפעה רבה על התגבשות האדריכלות המודרנית. תכנוניו של סנט'אליה היו בעיקרם רעיוניים בלבד וגובשו על ידי רישומים ופרספקטיבות כחלק מחזון כללי. תכנונים אלה, על אף שלא יצאו אל הפועל ונבנו, וחלקם גם לא תוכננו עם תוכניות בנייה אלא כרישומים רעיוניים בלבד, הוצגו בתערוכה היחידה של קבוצת נואובו טנדנצה (Nuove Tendenze) במאי-יוני 1914 אך מוצגים גם היום בוילה אולמו שליד העיר קומו. המניפסט "אדריכלות פוטוריסטית" שפורסם באוגוסט 1914 נכתב ככל הנראה על ידי סנט'אליה אולם עובדה זו שנויה במחלוקת. המניפסט, הפורש את משנתה של התנועה הפוטוריסטית בתחום האדריכלות, מציג את האדריכלות החדשה ככזו המציגה את הבניינים בעזרת מישורים ומסות בקנה מידה גדול ומביעה אקספרסיוניזם תעשייתי והירואי. רעיון זה התיישב גם עם תפישה מיליטריסטית בה החזיק סנט'אליה כמו גם חברים נוספים בתנועה הפוטוריזם. כסוציאליסט אך גם אירידנטיסט איטלקי, התגייס סנט'אליה לצבא האיטלקי ב-1915 ולחם במסגרת קרבות מלחמת העולם הראשונה. הוא נהרג בקרבות איזונצו ב-10 באוקטובר 1916. במלחמה זו נהרגו עוד כמה מחברי התנועה הפוטוריסטית ופעילותה נגדעה למעשה בסוף שנת 1914. עם זאת, רעיונותיו של סנט'אליה בתחום האדריכלות הפוטוריסטית אותם הציג בתקופת פעילותה הקצרה מאוד כאדריכל, השפיעו רבות על אמנות ואדריכלות המאה ה-20, בעיקר זו שבין שתי מלחמות העולם שבה התבלטה אסכולת הבאוהאוס. השפעה ישירה מאוד של עבודותיו של סנט'אליה הייתה על עיצוב תפאורת הסרט "מטרופוליס" שיצא לאקרנים בשנות ה-20. תכנון רעיוני של סנט'אליה מדיה וקבצים בנושא אנטוניו סנט'אליה בוויקישיתוף אנטוניו סנט'אליה, באתר אנציקלופדיה בריטניקה (באנגלית) אנטוניו סנט'אליה, באתר "Find a Grave" (באנגלית) אדריכלות ועיצוב: פרק 4 - אנטוניו סנט'אליה, סרטון באתר יוטיוב, 3 בנובמבר 2010 (באנגלית) מעבר לנקודת המבט - הדמיה דיגיטלית של העיר החדשה של סנט'אליה, סרטון באתר יוטיוב, 29 ביולי 2016 אנטוניו סנט'אליה: חלוץ העתיד, סרטון באתר יוטיוב, 21 במאי 2020 (באנגלית)
דניאל טומפקינס

דניאל ד. טומפקינס (באנגלית: Daniel D. Tompkins;‏ 21 ביוני 1774 – 11 ביוני 1825) היה סגן נשיא ארצות הברית תחת כהונתו של הנשיא ג'יימס מונרו. קודם להיבחרו כיהן כמושל מדינת ניו יורק ושופט בית המשפט העליון של ניו יורק. טומפקינס נולד בסקרסדייל שבניו יורק. בשנת 1795 סיים לימודי משפטים במכללת קולומביה. הוא הוסמך לעריכת דין בשנת 1797 והחל לעסוק במקצוע באופן פרטי בעיר ניו יורק. בשנת 1801 נבחר לשמש ציר לוועידה החוקתית של מדינת ניו יורק, ובשנת 1803 נבחר כחבר אספת הנבחרים של המדינה. באותה שנה נבחר לכהן בבית הנבחרים של ארצות הברית, אך ויתר על הכהונה בטרם החלה, למען קבלת מינוי שופט בבית המשפט העליון של ניו יורק (1804–1807). במסגרת תפקיד זה תמך טומפקינס בדעת הרוב בפסק דין פירסון נגד פוסט. בשנת 1807 התמודד טומפקינס למשרת מושל ניו יורק והביס את המושל המכהן מורגן לואיס. כהונתו נמשכה עם בחירתו מחדש בשנים 1810, 1813 ו-1816. במהלך תקופה זו הוא דחה את בקשתו של הנשיא ג'יימס מדיסון להתמנות כמזכיר המדינה של ארצות הברית. תרומתו העיקרית לפיתוח המדינה הייתה בבינוי חופו המזרחי של סטטן איילנד ופיתוחו של מזח באזור, אליו החל להפעיל מעבורת שקישרה בין האי לבין מנהטן. במהלך כהונתו נענה טומפקינס בחיוב והתמודד לצדו של ג'יימס מונרו בבחירות לנשיאות. עם בחירתו למשרת סגן הנשיא הוא חדל מכהונתו כמושל, בשנת 1817. בשנת 1820 הוא ניסה, כסגן נשיא מכהן, להיבחר בשנית למושל ניו יורק, אך כשל בהתמודדות מול ג'ורג' קלינטון. בשנת 1821 הוא נבחר כציר לוועידה החוקתית של המדינה ונבחר לנשיא הוועידה. כסגן הנשיא כיהן במשך שתי כהונות רצופות, בין השנים 1817 - 1825. ההשלכות הכלכליות של מלחמת 1812, מתקופת כהונתו כמושל ניו יורק, נגעו באופן ישיר להונו של טומפקינס. לצורך מימון המלחמה, בהיעדר תמיכתה התקציבית של אספת הנבחרים של ניו יורק, טומפקינס לווה כספים באופן אישי והעמיד את רכושו האישי כערבות. קשייו נמשכו במהלך שנות כהונתו כסגן הנשיא והביאו להידרדרותו לאלכוהוליזם. טומפקינס נפטר שלושה חודשים לאחר סיום כהונתו והובא לקבורה בעיר טומפקינסביל שבסטטן איילנד, הנקראת על שמו. אחיו, כיילב טומפקינס, כיהן כחבר בית הנבחרים של ארצות הברית. מדיה וקבצים בנושא דניאל טומפקינס בוויקישיתוף דניאל טומפקינס, באתר המדריך הביוגרפי של הקונגרס של ארצות הברית (באנגלית) דניאל טומפקינס, באתר "Find a Grave" (באנגלית) דניאל טומפקינס, באתר אנציקלופדיה בריטניקה (באנגלית)
חצב (פירושונים)

האם התכוונתם ל... חצב – סוג במשפחת האספרגיים חצב מצוי – מין החצב הנפוץ ביותר בישראל חצב (מושב) – מושב באזור השפלה יחידת חצב – יחידה באגף המודיעין של צה"ל חצב (פגז) – פגז טנק תוצרת התעשייה הצבאית אישים: גלעד חצב – פסנתרן ישראלי חצבה
ביצ'קראפט

ביצ'קראפט (באנגלית: Beechcraft) היא יצרנית מטוסים אמריקנית. כיום היא יחידה עסקית של הוקר ביצ'קראפט. ביץ' איירקראפט קורפוריישן (The Beech Aircraft Corporation) נוסדה בויצ'יטה שבקנזס ב-1932 על ידי וולטר ה. ביץ' ורעייתו אוליב אן מלור ביץ'. החברה החלה את פעולתה במפעל מושבת של ססנה. ביחד עם המתכנן טד וולס, הם פיתחו את המטוס הראשון של החברה, הסטאגרווינג, שהוטס לראשונה בנובמבר 1932. 785 מטוסי סטאגרווינג יוצרו בסך הכול, מתוכם מעל ל-400 הופעלו על ידי הכוחות המזוינים של ארצות הברית והכוחות המזוינים של בריטניה במהלך מלחמת העולם השנייה. לאחר המלחמה, הוחלף הסטאגרווינג בבוננזה המהפכני בעל זנב הוי שהפך לסימן ההיכר שלו. מטוסים חשובים אחרים שפותחו על ידי החברה הם סדרת מטוסי הקינג אייר הנמצאים בייצור החל מ-1964 ומונעים על ידי שני מנועי טורבו-פרופ, והברון, הגרסה הדו-מנועית של הבוננזה. ב-1950, מונתה אוליב אן ביץ' לנשיאה ומנכ"לית החברה, בעקבות מותו הפתאומי של בעלה מהתקף לב ב-29 בנובמבר אותה שנה. היא המשיכה לכהן כמנכ"לית החברה עד שביץ' נרכשה על ידי ריית'יאון קומפני ב-8 בפברואר 1980. ב-1994, איחדה ריית'יאון את ביצ'קראפט עם קו המוצר של הוקר אותו רכשה שנה קודם לכן מבריטיש איירוספייס, ליצירת ריית'יאון איירקראפט קומפני. ב-2002, הוחייה שם המותג ביצ'קראפט ככינוי למטוסים שיוצרו בוויצ'יטה. ב-2007, מכרה ריית'יאון את ריית'יאון איירקראפט לחברת ההחזקות הוקר ביצ'קראפט שייסדו אונקס קורפוריישן וגולדמן סאקס. מטוסי תובלה סטאגרווינג ביץ' דגם 18 מוסקטיר סיירה בוננזה בוננזה דו-מנועי ברון דיוק קווין אייר דוכס סקיפר קינג אייר וסופר קינג אייר טרוול אייר ביץ' דגם 99 ביצ'ג'ט 400 ביצ'קראפט 1900 סטארשיפ פרימיר 1 ביצ'קראפט C-12 הורון מטוסי קרב XA-38 גריזלי מטוסי אימון T-6 טקסאן II T-34 מנטור ביצ'קראפט קווין אייר B-80 – היה בשימוש בחיל האוויר כלי טיס בלתי מאוישים AQM-37 ג'יהוק MQM-61A קרדינל MQM-107 סטריקר מדיה וקבצים בנושא ביצ'קראפט בוויקישיתוף אתר האינטרנט הרשמי של ביצ'קראפט (באנגלית) ביצ'קראפט, ברשת החברתית אקס (טוויטר) ביצ'קראפט, באתר הוקר ביצ'קראפט
ויליאם רופוס קינג

ויליאם רופוס דה-ויין קינג (באנגלית: William Rufus deVane King;‏ 7 באפריל 1786 – 18 באפריל 1853) היה סגן נשיא ארצות הברית תחת הנשיא פרנקלין פירס במשך כחודש וחצי. קודם להיבחרו הוא כיהן כ-29 שנים כסנאטור מטעם אלבמה, כנשיא הזמני של הסנאט וכדיפלומט אמריקאי. קינג נולד במחוז סמפסון שבצפון קרוליינה. בשנת 1803 הוא סיים לימודי משפטים באוניברסיטת קרוליינה הצפונית ובשנת 1806 הוסמך לעריכת דין, מקצוע בו החל לעסוק באופן פרטי בעיר קלינטון. בין השנים 1807–1809 היה קינג חבר בית הנבחרים של צפון קרוליינה ובשנת 1810 שימש כיועץ משפטי לעיריית ווילמינגטון. בין השנים 1811–1816 הוא כיהן כחבר בית הנבחרים של ארצות הברית מטעם צפון קרוליינה. לאחר התפטרותו הוא מונה למזכיר ראשון בנציגויות ארצות הברית בנאפולי שבאיטליה ובסנקט פטרבורג שברוסיה. לאחר שובו, בשנת 1818, התיישב קינג באלבמה ושימש כמנהל עבודה של עבדים במטע מקומי. לאחר קבלתה של אלבמה אל איחוד המדינות של ארצות הברית, בשנת 1819, קינג נבחר כסנאטור מטעם אלבמה וכנציג המפלגה הדמוקרטית-רפובליקנית. כהונתו נמשכה 25 שנים רצופות, עד לשנת 1844, ולאחר שהיה בשליחות כשגריר ארצות הברית בצרפת (1844 - 1846), מונה מחדש לסנאט (כממלא מקומו של סנאטור שהתפטר) וכיהן בתפקיד ארבע שנים נוספות מטעם המפלגה הדמוקרטית. בקונגרסים ה-24 עד ה-27, ובשנית בקונגרסים ה-31 וה-32, כיהן קינג כנשיא הזמני של הסנאט (המנהל את ישיבות הקונגרס באופן רשמי, כמחליפו של סגן נשיא ארצות הברית). בתפקיד זה כיהן גם בתקופה שלאחר מותו של הנשיא זאכרי טיילור והיה, בהיעדר סגן נשיא, הראשון בסדר ממלאי מקומו של הנשיא מילרד פילמור. בסנאט הוא כיהן לאורך השנים כיושב ראש של מספר ועדות: הוועדה לענייני מקרקעין ציבוריים, הוועדה לענייני מסחר, הוועדה לעניין יחסי חוץ והוועדה לנושא הפנסיה. לאורך שנות כהונתו בתפקידיו השונים התנגד קינג באופן נחרץ לביטול העבדות. בשנת 1852 נבחר קינג מטעם המפלגה הדמוקרטית לכהן כסגן הנשיא, תחת כהונתו של נשיא ארצות הברית פרנקלין פירס. באופן מיוחד אישר הקונגרס לערוך את השבעתו על אדמת טריטוריה זרה, בקובה, בה שהה קינג לצורך הבראה ממחלת השחפת. זמן קצר לאחר שובו לביתו באלבמה נפטר קינג מהמחלה, 45 יום בלבד לאחר שהחלה כהונתו כסגן הנשיא. משרתו נותרה פנויה ארבע שנים לאחר מותו. מחוז קינג במדינת וושינגטון נקרא על שמו עד שנת 2005, עת שינתה מושלת המדינה את ההחלטה וקבעה שהמחוז ייקרא על שמו של מרטין לותר קינג, אשר לחם למען זכויות האדם של השחורים בארצות הברית. קינג היה שותפו למגורים של ג'יימס ביוקנן במשך 15 שנים, ויש האומרים שבין השניים התנהלה מערכת יחסים הומוסקסואלית. מדיה וקבצים בנושא ויליאם רופוס קינג בוויקישיתוף ויליאם רופוס קינג, באתר המדריך הביוגרפי של הקונגרס של ארצות הברית (באנגלית) ויליאם רופוס קינג, באתר "Find a Grave" (באנגלית) ויליאם רופוס קינג, באתר אנציקלופדיה בריטניקה (באנגלית) ויליאם רופוס קינג באתר www.encyclopediaofalabama.org ויליאם רופוס קינג באתר אוניברסיטת סמפורד. תפקיד סגן הנשיא נשאר פנוי במהלך כהונתו של פירס, כיוון שהחוקה לא קבעה נוהל למינוי סגן נשיא חדש. כך הנשיא הזמני של הסנאט של ארצות הברית היה הבא בתור בסדר הירושה.
קטלב (פירושונים)

האם התכוונתם ל... קטלב – סוג צמחים ממשפחת האברשיים קטלב מצוי – מין עץ בסוג קטלב נחל קטלב – נחל בפרוזדור ירושלים
הארי המלין

הארי רובינסון המלין (באנגלית: Harry Robinson Hamlin) (נולד ב-30 באוקטובר 1951 בפסדינה שבקליפורניה) הוא שחקן אמריקאי, המוכר בעיקר בזכות הופעתו בסדרת הטלוויזיה "פרקליטי אל איי". המלין למד באוניברסיטת קליפורניה בברקלי, ולאחר מכן פנה לקריירת משחק. הופעתו הקולנועית הראשונה של המלין הייתה בסרט הקולנוע "Movie, Movie", לצדו של ג'ורג' סי סקוט ב-1978. הופעתו בסרט זיכתה אותו במועמדות לפרס גלובוס הזהב בקטגוריית ההופעה הראשונה הטובה ביותר. עם זאת, הוא פרץ לתודעה רק ב-1981, כשגילם את דמותו של פרסאוס בסרט הקולנוע "התנגשות הטיטאנים", בו שיחק גם לורנס אוליבייה. על אף הצלחתו של סרט זה, דשדשה הקריירה של המלין, עד שהצטרף ל"פרקליטי אל איי" ב-1986, בה גילם את דמותו של עורך הדין מייקל קיוזאק במשך חמש מתוך שמונה עונותיה של הסדרה. במשך שלוש שנים ברציפות, 1988, 1989 ו-1990 היה מועמד לפרס גלובוס הזהב בקטגוריית השחקן הטוב ביותר בסדרת דרמה. המלין ניסה למנף את הצלחתו ב"פרקליטי אל איי", אך ללא הצלחה מרובה. עיקר תפקידיו מאז עזב את "פרקליטי אל איי" היו בסרטי טלוויזיה ובתפקידי אורח בסדרות טלוויזיה שונות. רק בשנת 2004 זכה לתפקיד קבוע בסדרת טלוויזיה מצליחה, כשגילם את דמותו של אהרון אקולס ב"ורוניקה מארס". בשנת 2007 השתתף בגרסה האמריקאית של "רוקדים עם כוכבים". בשנת 2015 השתתף בסרט "אחיות בדם". ביולי 2016 החל לשחק לצד ראיין פיליפה בסדרת האקשן של USA "על הכוונת" אשר נוצרה כעיבוד טלוויזיוני לספרו של סטיבן הנטר "Point of Impact". ביולי 2017 הסדרה שבה לעונה שנייה. בשנת 2021 שיחק בסדרה "האזור החם: אנתרקס"; הלוא היא העונה השנייה של סדרת האנתולוגיה של ערוץ נשיונל ג'יאוגרפיק. המלין גילם בסדרה את העיתונאי טום ברוקו, בעונה שכולה עוסקת בבהלת מעטפות האנתרקס, שהופצו בארצות הברית מיד לאחר אסון התאומים. בשנת 2023 החל לשחק בסדרת הדרמה הגותית "מכשפות מייפייר". באותה שנה גילם את דן בסרט הקומדיה "החבורה של בריידי" (אנ'). המלין היה נשוי בעבר לשחקניות ניקולט שרידן ולורה ג'ונסון. מאז 1997 הוא נשוי לשחקנית ליסה רינה, ולזוג שני ילדים. להמלין ילד שלישי, מהשחקנית השווייצרית אורסולה אנדרס, ששיחקה לצדו ב"התנגשות הטיטאנים". מדיה וקבצים בנושא הארי המלין בוויקישיתוף אתר האינטרנט הרשמי של הארי המלין הארי המלין, במסד הנתונים הקולנועיים IMDb (באנגלית) הארי המלין, באתר AllMovie (באנגלית) הארי המלין, במסד הנתונים הקולנועיים KinoPoisk (ברוסית)
אוליבר ונדל הולמס

האם התכוונתם ל... אוליבר ונדל הולמס האב – סופר, משורר ורופא אמריקני. אוליבר ונדל הולמס הבן – שופט בית המשפט העליון של ארצות הברית.
תזמורת הבארוק ירושלים

תזמורת הבארוק ירושלים היא תזמורת ישראלית המתמחה בביצוע אותנטי של יצירות מתקופת הבארוק, שמקום מושבה הקבוע הוא ירושלים. את התזמורת ייסד בשנת 1989 המנצח ונגן הצ'מבלו דוד שמר. הייתה זו תקופת שגשוג למוזיקה עתיקה ובעולם קמו תזמורות בארוק רבות, שהתמחו בביצוע בכלים אותנטיים, אך בישראל היה מחסור הן בכלים והן בנגנים. בתקופה הראשונה נאלצו נגני התזמורת להתפשר, הן בנגינה בכלים מודרניים עם מיתרי גיד והן בהופעה בהתנדבות מלאה, הן של הנגנים והן של המנצח. המנצח האנגלי אנדרו פארוט משמש כמנצח כבוד של התזמורת. כיום תזמורת הבארוק ירושלים תופסת מקום נכבד בעולם המוזיקה הישראלי, עם קהל מאזינים נאמן בסדרות מנויים ואורחים ידועי שם מרחבי העולם. מנצחה, דוד שמר, מאמין, שלמוזיקה עתיקה יש פוטנציאל רב יותר להגיע אל הדור הצעיר מאשר למוזיקה קלאסית, המדברת אל הקהל המבוגר יותר. התזמורת מופיעה בדרך קבע באולם ימק"א בירושלים, בהיכל התרבות בתל אביב, באולם רפפורט בחיפה ובית העם ברחובות. אתר האינטרנט הרשמי של תזמורת הבארוק ירושלים תזמורת הבארוק ירושלים, סרטונים בערוץ היוטיוב תזמורת הבארוק ירושלים, דף שער בספרייה הלאומית עומר שומרוני, ריאיון עם דוד שמר, מייסד תזמורת הבארוק ירושלים, בבלוג "בעיקר מוזיקה" לירן גורקביץ' כתבה על אנדרו פארוט בתזמורת הבארוק ירושלים ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
תומאס גייג' (בוטנאי)

סר תומאס גייג' (באנגלית: Thomas Gage; ‏1781–1820) היה בוטנאי אנגלי. הוא היה בן למשפחת גייג' שחיה בפירל, במחוז סאסקס שבאנגליה. על שמו של גייג' נקרא שמו המדעי של פרח הזהבית, Gagea. הוא היה נשוי למרי-אן בראון, בתו של ולנטיין בראון, הרוזן הראשון מקנמאר. ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
TB

האם התכוונתם ל... שחפת – מחלה זיהומית כרונית הנקראת באנגלית Tuberculosis או בקיצור TB טרביום – יסוד כימי שסמלו Tb טרה-ביט – יחידת מידה למידע המאפשרת, למשל, לכמת נפח זיכרון של מחשב. באנגלית: Terabit או בראשי תיבות: Tb טרה-בית – יחידת מידה למידע המאפשרת, למשל, לכמת נפח זיכרון של מחשב. באנגלית: Terabyte או בראשי תיבות: TB סוקטה TB – סדרת מטוסים קלים מפרץ טמפה – אזור בפלורידה. באנגלית: Tampa Bay או בראשי תיבות: TB
עדית שמר

עדית שמר (נולדה ב-1961) היא סופרת וחלילנית ישראלית. שמר, ילידת ירושלים, למדה באקדמיה למוזיקה ולמחול בירושלים והמשיכה את לימודיה בארצות הברית, באוניברסיטת ויסקונסין-מילווקי, ובאנגליה. בין מוריה היו חנוך תל אורן, אבנר בירון וויליאם בנט. שמר היא מחלוצות הנגינה בחליל בארוק בישראל. היא מנגנת בקביעות עם הרכבי הבארוק המובילים בישראל, עם הקונסורט הירושלמי ועם תזמורת הבארוק ירושלים, שניהם מייסודו ובהנהלתו של דוד שמר, עם סולני באך הישראלים ועם אנסמבל בארוקדה וכמו כן ניגנה עם תזמורת הבארוק של אמסטרדם. הרפרטואר של שמר מקיף יצירות מתקופת הבארוק ועד לימינו אלה, ביניהן יצירות ישראליות שכתבו במיוחד בשבילה מלחינים ישראלים כמו חיים אלכסנדר, עודד זהבי, עודד אסף, ינעם ליף, קלוד אברבנאל ואחרים. את היצירות האלה ניגנה בביצועי בכורה והן הוקלטו ושודרו ב"קול המוסיקה". שמר הופיעה ברסיטלים בישראל, באירופה ובארצות הברית וכסולנית עם הסינפונייטה הישראלית באר שבע בניצוח אבנר איתי ועם הקאמרטה הישראלית ירושלים בניצוח רוי גודמן. היא ניגנה עם אמנים ישראלים, כמו הפסנתרן יונתן זק ונגן הצ'מבלו דוד שמר, ועם מוזיקאים ברחבי העולם, כמו נגנית הצ'מבלו האנגלייה מגי קול, החלילן ההולנדי מרטן רוט והזמרת אמה קרקבי. שמר עוסקת בהוראת מוזיקה ובשנים האחרונות גם בכתיבה. שני רומנים פרי עטה יצאו עד כה לאור: אני לא יכולה שכועסים עלי, בימת קדם לספרות, 2002 אז מה את באמת רוצה, הוצאת כתר, 2003 עדית שמר היא בתם של נורמה ויצחק בר-משה, עיתונאי, סופר ודיפלומט. אחותה היא המאיירת והסופרת תמי בצלאלי. עדית שמר, דף שער בספרייה הלאומית עדית שמר, בלקסיקון הספרות העברית החדשה רשימת הפרסומים של עדית שמר, בקטלוג הספרייה הלאומית עדית שמר - קורות חיים עדית שמר, באתר הבמה עדית שמר, ב"לקסיקון הספרות העברית החדשה" עדית שמר, באתר לקסיקון הספרות העברית החדשה
בלק (פירושונים)

האם התכוונתם ל... בלק בן צפור – דמות מקראית, היה מלך מואב בשנה הארבעים ליציאת מצרים פרשת בלק – פרשה בספר במדבר מבצע בלק – מבצע רכבת אווירית של מטוסי תובלה במלחמת העצמאות של ישראל באלק (או בלק) - שליטהּ השלישי של נסיכות מולדובה משושלת דראגוש סיריוס בלק – דמות מ"הארי פוטר"; סנדקו של הארי בלק (כלב בדיוני) – כלב המופיע ברומן "תמול שלשום" של ש"י עגנון ראו גם בלאק
קלשון (פירושונים)

האם התכוונתם ל... קלשון – כלי ארוך שמתפצל בסופו למעין שיניים, המשמש להרמה וזריקה של חומרים כגון חציר, עלים וענבים ושאר תוצרת חקלאית כחלילית (טיל) – מערכת קרקעית המכונה גם "קלשון" שפותחה בישראל לשיגור טילי AGM-45 שרייק מתובה של טנק M4 שרמן מבצע קלשון – מבצע שהוציאו לפועל כוחות יהודיים מההגנה ומהאצ"ל ב-14 במאי 1948, במהלך מלחמת העצמאות ליל הקלשונים – הכינוי הציבורי לפרשת רציחתם של שלושה חיילי צה"ל על ידי חברי התנועה האסלאמית באזור קיבוץ גלעד ב-14 בפברואר 1992 מרד הקלשון – מרד נגד ג'יימס השני, מלך אנגליה באנגליה טרידנט – כלי במבנה זהה ששימש כנשק מוט בזמנים קדומים מזלג (פירושונים)
מכתבים מפליקס

מכתבים מפליקס (בגרמנית: Briefe von Felix) הוא הראשון בסדרת ספרי ילדים שנכתבה על ידי הסופרת הגרמנייה אנט לנגן ואוירה על ידי המאיירת קונסטנצה דרופ. הספר מספר על פליקס, בובת ארנב קטנה, שאבדה לסופי בנמל תעופה בסוף חופשה משפחתית. יום אחד, מתקבל מכתב מפליקס בתיבת הדואר שלהם, ולאחר מכן שולח פליקס מכתבים בזה אחר זה, כל אחד מעיר אחרת, ומתחנה אחרת במסעו חזרה הביתה. בספר, המכתבים מגיעים במעטפה, לפעמים בצירוף צילום או מפה, מה שהופך את הקריאה למרגשת עבור הילדים. הספר יצא לאור בגרמנית בשנת 1995. בשנת 2004 הגיע הספר לראש רשימת רבי המכר (לספרי ילדים) בגרמניה. הספר תורגם לעברית על ידי ארנו בר ויצא בהוצאת שוקן בשנת 2000. ספרים אחרים בסדרה יצאו בתרגומו של חגי ברקת. תיבת ההפתעות של פליקס פליקס, מה השעה? פליקס חוקר את כדור הארץ פליקס במנהרת הזמן לכיתה א' עם פליקס פליקס מבקר ילדים בעולם פליקס במזוודה המעופפת כאשר פליקס חולם... היכרות עם כתיבה כאמצעי להעברת מסרים היכרות עם עולם הדואר הכתוב: מאפייני מכתבים כמעטפה, בולים, כתובת, חותמת דואר גאוגרפיה בסיסית: מדינות, ערי בירה, אתרים מפורסמים מנקודת מבטם של מבוגרים, מתקבל הרושם כי שורת המכתבים שמקבלת סופי היא הסחה שנוצרה על ידי הוריה על מנת להסתיר את עובדת היעלמותו של הצעצוע האהוב. הסיטואציה המתוארת בספר נראית כמו מסכת שקרים ארוכה, שמגיעה לסיומה עם "חזרתו" של הארנב הביתה, שמתרחשת "במקרה" בערב חג המולד. ביקורות נוספות מובעות על תוכנו בטענה כי הוא נגוע בשוביניזם. הספר עובד בשנת 2000 על ידי Caligari Film GMBH בשיתוף עם TV-Loonland לסדרת אנימציה טלוויזיונית בעלת אותו השם. גיבור הסדרה, שלא כמו הספר, הוא פליקס עצמו והסדרה מתמקדת בהרפתקאות העוברות עליו. לסדרה הופקו 2 עונות שכל אחת מהן בעלת 26 פרקים. בהשראת הסדרה הופקו גם שני סרטי קולנוע - "מסביב לעולם עם פליקס" שהופק בגרמניה ובהולנד ב-2005 בבימויו של חנן קמינסקי, אנימטור ובוגר בצלאל, וסרט ההמשך בשם "פליקס 2: ארנב הצעצוע ומכונת הזמן" משנת 2007. הספר עובד בשנת 2005 להצגת ילדים בהפקתו של שלמה צח ובבימויו של עמיר ממן, בה השתתפו אסף אשתר, שרון שחל ועוד. Buchreport Online Bestsellerarchiv Kinderbuch שהם סמיט ~ למה אמא לא אוהבת את פליקס? (ושאר העולם כן)
פילמנט

פילמנט (מאנגלית: Filament; ובעברית קור) הוא שרשרת ארוכה עשויה חלבונים, למשל בשיער, בשרירים או בשוטון. לעיתים מתחברים קורים יחד ליצירת מבנה חזק וקשיח. קורים לדוגמה בתאים הם מיקרוטובולים, קורי אקטין וסיבי ביניים. פילמנט - קיים גם בתחום התלת מימד כשם של גליל המהווה חומר גלם לתעשיית הדפסות תלת מימד. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נגב (פירושונים)

האם התכוונתם ל... הנגב – חבל ארץ בדרום ישראל בירה נגב – מותג בירה המיוצר במבשלה בתפן הר הנגב – אזור הררי בנגב חטיבת הנגב – חטיבת חיל רגלים בצה"ל לנגב – אוניית מעפילים מקלע נגב – מקלע קל מתוצרת התעשייה הצבאית, ישראל נגב מינרלים תעשייתיים – חברה ישראלית לפיתוח וייצור מינרלים אל מתכתיים נגב קרמיקה – רשת ישראלית לעיצוב הבית קניון הנגב – מרכז קניות בבאר שבע אישים: אברהם נגב – ארכאולוג ישראלי אילת נגב – סופרת, עיתונאית ותחקירנית, בתם של אברהם ורחל רחל נגב – משוררת ישראלית, רעייתו של אברהם נגב הנגבי נגבי
לבון (פירושונים)

האם התכוונתם ל... לבון – יישוב קהילתי בגליל, על שם פנחס לבון לאבון – משחתת אמריקאית פנחס לבון – היה מזכ"ל ההסתדרות ושר הביטחון מכון לבון – ארכיון ומכון מחקר לתולדות תנועת העבודה היהודית פרשת לבון או העסק הביש - פרשה שבמרכזה פעולת חבלה כושלת של ישראל במצרים לבונה ליבון
מילאן (פירושונים)

האם התכוונתם ל... מילאנו – עיר גדולה בצפון איטליה מילאן – מועדון כדורגל איטלקי מהעיר מילאנו, המשחק בסרייה א', ונחשב לאחד המועדונים המצליחים והגדולים בעולם מילאן (ג'ורג'יה) – עיירה בג'ורג'יה מילאן (ניו מקסיקו) – כפר בניו מקסיקו מילאן (טיל) – טיל נגד טנקים מרקורי מילאן – היא "מכונית מנהלים" מתוצרת חטיבת מרקורי אישים: מילאן הראשון, מלך סרביה כריסטינה מילאן – זמרת אמריקאית סיזר מילאן – מאמן כלבים מילן אישים ששמם הפרטי הוא מילאן
פורום החפ"שים

פורום החפ"שים הוא ארגון העוסק בקידום זכויות חיילי המילואים. מקור שמו בראשי התיבות הצבאיים "חפ"ש", שפירושם "חייל פשוט". ביולי 2001 פרסם ד"ר דניאל לובין, מנהל יחידת הפגים בבית החולים שיבא ורופא במילואים, מאמר בשם "תמונות מחיי מילואימניק, 2001-1977" במוסף "הארץ", ובו סקר את רשמיו מ-24 שנים בהן שירת כחייל מילואים. לובין תיאר מציאות שבה צה"ל מתייחס לחיילי המילואים כאל כוח אדם זול לתפקידי שמירה וניקיון ולתפקידים שלא הוכשרו לבצעם, תוך התעלמות מהיותם אזרחים בעלי עבודה ומשפחה. דובר צה"ל, רון כתרי, כינה את המקרים שתיאר לובין "חריגים ומבישים", ואולם לאחר הפרסום פנו ללובין חיילי מילואים רבים ובפיהם סיפורים דומים. בעקבות מכתבים אלה הוקם פורום החפ"שים, מתוך במטרה להביא לשינוי ביחס הצבא והמדינה לחיילי המילואים. הפורום מפעיל מוקד סיוע טלפוני ואינטרנטי לחיילי מילואים. הוא פועל מול צה"ל, והיה שותף עם קצין מילואים ראשי למהלך שהביא לפרסום חוברת נוהלי הטיפול הרפואי בחיילי המילואים בשנת 2002. במישור הציבורי, יזם הפורום דיונים בוועדה לענייני ביקורת המדינה, שעסקו בהצבת חיילי מילואים בפעילות אבט"ש מבלי שהוכשרו לכך, ובהיעדרם של אמצעי מיגון הולמים. בעקבות הדיונים פתח מבקר המדינה בבדיקה, והתייחס לכך בדו"חותיו. הפורום היה שותף בהקמת שדולת המילואים בכנסת ולפעולותיה, וכן היה מעורב בדיוני ועדת החוץ והביטחון בעת חקיקת חוק שירות המילואים ב-2008. בשנת 2002 עתרו ראשי הפורום לבג"ץ, בדרישה להורות לשר הביטחון להכריז על שירות חיילי המילואים במבצע חומת מגן כ"שירות חירום", בהתאם לסמכותו לפי חוק הארכת מועדים. משמעותה של הכרזה כזו היא כי מועדים הקבועים בחוזים וברישיונות לגבי חיילי מילואים יוארכו. בהמלצת בית המשפט, נמשכה העתירה שירות המילואים בישראל פורום מג"דים, מח"טים וטייסים במילואים פורום החפ"שים, למען החיילים המשרתים במילואים, בארכיון האינטרנט אביחי בקר, השדים יוצאים מהקיטבג, באתר הארץ, 18 ביולי 2001. עפר שלח, הסיפור הלא יאמן על פורום החפ"שים, באתר ynet, 31 ביולי 2001. דניאל לובין, סוף עידן הניצול, באתר הארץ, 20 ביוני 2001. דניאל לובין, משהו גדול השתבש פה, באתר הארץ, 31 במאי 2001. בג"ץ 3421/02 בן חיים ואח' נ' שר הביטחון ואח' באתר בתי המשפט
פרדיננד לינדמן

קארל לואיס פרדיננד פון לינדמן (בגרמנית: Karl Ferdinand von Lindemann‏; 12 באפריל 1852 – 6 במרץ 1939) היה מתמטיקאי גרמני, שנודע בשל ההוכחה שפרסם בשנת 1882, שפאי הוא מספר טרנסצנדנטי, כלומר אינו מהווה שורש של אף פולינום שמקדמיו הם מספרים רציונליים. לינדמן נולד בהנובר, בירת ממלכת הנובר. אביו, פרדיננד לינדמן, היה מורה לשפות מודרניות בגימנסיה בהנובר. אמו, אמילי קרוסיוס, הייתה בתו של מנהל הגימנסיה. המשפחה עברה לאחר תקופה לעיר שוורין, שם פרדיננד הצעיר החל את לימודיו. הוא למד מתמטיקה באוניברסיטאות שבגטינגן, ארלנגן ומינכן. בארלנגן הוא קיבל תואר דוקטור, על עבודה בהנחייתו של פליקס קליין, שעסקה בגאומטריה לא אוקלידית. בהיותו פרופסור באוניברסיטת קניגסברג, הנחה לינדמן את הדוקטורנטים דויד הילברט, הרמן מינקובסקי וארנולד זומרפלד. בשנת 1882 פרסם את ההוכחה שהקנתה לו מוניטין, שפאי הוא מספר טרנסצנדנטי. למעשה הוא הוכיח משפט רחב הרבה יותר, הקרוי משפט לינדמן שקובע שכל חזקה אלגברית שונה מאפס של e היא מספר טרנסצנדנטי. בגלל זהות אוילר נובע מכך שפאי טרנסצנדנטי. שיטותיו להוכחת המשפט היו דומות לאלה ששארל הרמיט השתמש בהן תשע שנים קודם לכן, כדי להראות ש-e מספר טרנסצנדנטי, אך מסובכות יותר. עוד לפני לינדמן היה ידוע שאם פאי הוא אכן מספר טרנסצנדנטי, אזי הבעיה העתיקה והמפורסמת של תרבוע העיגול באמצעות סרגל ומחוגה אינה ניתנת לפתרון. משפט לינדמן-ויירשטראס מדיה וקבצים בנושא פרדיננד לינדמן בוויקישיתוף פרדיננד לינדמן, באתר פרויקט הגנאלוגיה במתמטיקה פרדיננד לינדמן, באתר MacTutor (באנגלית) פרדיננד לינדמן, באתר אנציקלופדיה בריטניקה (באנגלית)